Hellbillies

**Hellbillies** er en rockegruppe fra Ål i Hallingdal som ble startet i 1990. Gruppen har gitt en rekke studioalbum samt flere konsert- og samlealbum; mange av albumene har solgt til gull eller platina. Bandet har vunnet fire Spellemannpriser, blant annet ble de tildelt hedersprisen under Spellemannprisen 2021 og ble kåret til Årets spellemann under Spellemannprisen 2007. De ble innlemmet i Rockheim Hall of Fame i 2023.

## Historie
Forløperen for Hellbillies var *Kådnbandet* som bestod av Aslag Haugen (vokal og gitar), Bjørn Gunnar Sando (trommer), Arne Moslåtten (trekkspill, fløyte og gitar) og Arne Henry Sandum (bass). I 1990 ble Aslags bror Lars Håvard Haugen med som gitarist, og bandet skiftet etterhvert navn til Hellbillies.

I begynnelsen spilte bandet coverlåter på engelsk, men foran innspillingen av debutalbumet, skrev Moslåtten tekster på Hallingdialekt til sangene. Innspillingen ble gjort i studioet til NRK i Drammen i perioden november 1991 til februar 1992. Øystein Sunde fikk høre opptakene, og likte det han hørte så godt at han ga dem kontrakt på sitt eget plateselskap Spinner Records som ga ut *[[Sylvspente boots]]* i august 1992. Albumet solgte over 50&nbsp;000 eksemplarer, og bandet mottok gullplate.

I 1993 ga de ut sitt andre album *[[Pela stein]]*. Det ble spilt inn i MajorStudio med unntak av felepartiene med Rob Hajacos som ble spilt inn i Crazy Mama's Studio, Nashville. Hajacos, som også har spilt på flere av platene til Garth Brooks, Alan Jackson og Shania Twain, har dessuten bidratt på to av bandetes senere utgivelser. For albumet fikk de Spellemannprisen 1993 i klassen roots & country.

Mens deres to første album hovedsakelig inneholdt coversanger fra kjente amerikanske countryartister med norske tekster, inneholdt de neste utgivelsene for det meste sanger skrevet i sin helhet av Hellbillies selv.

Før sitt femte studioalbum dro bandet til Austin, Texas hvor det spilte inn albumet *[[Urban Twang]]* i Hit Shack Studio med Stephen Bruton som produsent. Albumet ble gitt ut i februar 2001. Samme år fikk bandet Målprisen for sin bruk av Hallingdialekt. Året etter fikk det Alf Prøysens Ærespris. I desember 2003 dro bandet til Praha for å spille inn sitt neste album, *[[Niende (album)|Niende,]]* nærmere bestemt i SONO Records ved utkanten av byen. Albumet markerte et vendepunkt for bandet både musikalsk og tekstinnholdsmessig. Med albumet *[[Spissrotgang (album)|Spissrotgang]]*, som ble gitt ut i oktober 2007, gikk de for første gang til topps på VG-lista topp 40. Etter utgivelsen ble de kåret til Årets spellemann under Spellemannprisen 2007 og vant i tillegg klassen country for albumet. I 2009 ble de tildelt Gammleng-prisen i klassen rock/roots.

Sommeren 2009 ble Aslag Haugen alvorlig skadet i en sceneulykke, brakk begge armene og fikk en alvorlig nakkeskade. Hellbillies måtte avbryte sommerturneen, og det var lenge uvisst hva utfallet ville bli. Vinteren 2010 var Haugen imidlertid tilbake, og bandet gikk på nytt i studio. Albumet *[[Leite etter Lykka]]* ble gitt ut juni samme år, og hadde pr. juli 2010 solgt i 60&nbsp;000 eksemplarer og dobbel platina. For albumet ble de nominert til Spellemannprisen 2010 i klassen country. To år senere kom deres trettende album, medregnet konsert- og samlealbum, som fikk tittelen *[[Tretten (Hellbillies-album)|Tretten]]*. Også for dette albumet ble bandet nominert til Spellemannprisen i klassen country. Den 6. juni 2014 kom deres nye konsertalbum *[[Levande LIVe|LEVANDE LIVe]]* ut. Alle spor ble tatt opp fra forskjellige konserter i Norge mellom høsten 2013 og frem til vinteren 2014.

14. desember 2013 spilte Arne Moslåtten sin siste konsert med Hellbillies, men fortsetter med regi og låtskriving.

12. mars 2016 hadde også Arne Henry Sandum sin siste opptreden sammen med Hellbillies, og Egil Stemkens tok over som bassist. Den 4. april 2016 dro bandet til Praha igjen for å spille inn sitt neste studioalbum, *[[Søvnlaus]]*, i SONO Records. Albumet ble lansert den 14. oktober 2016.

Etter 30 år på vegen som band skulle de i 2020 ut på en lang turné som strakk seg gjennom mesteparten av året, etterfulgt av et nytt album som bandet spilte inn på høsten 2019. Den 5. februar 2020 slapp Hellbillies ut EP-en *I eksil på Sundrehall*, som inneholder fire nye låter fra det kommende albumet. Etter en lang periode med pandemi og mange konsertutsettelser ble albumet *[[Blå dag]]* utgitt den 10. september 2021, og bandet startet å turnere igjen. Under Spellemannprisen 2021 ble de tildelt hedersprisen. I tillegg ble de nominert i klassen country for *Blå dag*. I 2023 var bandet en av ni artister som ble nominert til innlemmelse i Rockheim Hall of Fame, og i oktober samme år ble det annonsert at bandet var en av tre artister som ble innlemmet dette året.

## Medlemmer
* Aslag Haugen  – vokalist, kor, gitarist, låtskriver
* Lars Håvard Haugen – lead-gitarist, vokalist, kor, bandleder, produsent
* Bjørn Gunnar Sando – trommer

### Studio- og livemedlemmer
* Lars Christian Narum – tangenter (2003 &ndash;)
* Egil Stemkens – bass (2016 &ndash;)
* Atle Aamodt – perkusjon, tekniker (2014 –)

### Tidligere medlemmer
* Arne Henry Sandum  – bass (1990 &ndash; 2016)
* Arne Moslåtten – trekkspill, fløyte, perkusjon (1990 &ndash; 2013), tekstforfatter (1990 - idag)

### Tidligere studio- og livemedlemmer
* Trond Nagell-Dahl – tangenter (2000 &ndash; 2003) (2006)
* Lasse Hafreager – tangenter (1994 &ndash; 2000)

## Diskografi
### Studioalbum
* *[[Sylvspente boots]]* (Spinner, 27. august 1992)
* *[[Pela stein]]* (Spinner, 6. september 1993)
* *[[Lakafant]]* (BMG, 3. april 1995)
* *[[Drag (album)|Drag]]* (BMG, november 1996)
* *[[Sol over livet]]* (BMG, 19. april 1999)
* *[[Urban Twang]]* (WEA, 26. februar 2001)
* *[[Niende (album)|Niende]]* (WEA, 29. mars 2004)
* *[[Spissrotgang (album)|Spissrotgang]]* (EMI Virgin, 15. oktober 2007)
* *[[Leite etter Lykka]]* (EMI Virgin, 7. juni 2010)
* *[[Tretten (Hellbillies-album)|Tretten]]* (EMI Virgin, 5. november 2012)
* *[[Søvnlaus]]* (Hellbillies Records / Universal Music Norway, 14. oktober 2016)
* *[[I eksil på Sundrehall]]* (Hellbillies Records / Universal Music A/S, 27. mars 2020) - EP
* *[[Blå dag]]* (Hellbillies Records / Universal Music A/S, 10. september 2021)

### Live- og samlealbum

**[[LIVe LAGA]]* (BMG, 13. oktober 1997) – livealbum
*CoolTur (WEA, 02. september 2002) – livealbum
**[[Røta - Hellbillies' beste]]* (WEA, 26. juni 2006) – samlealbum
**[[Levande LIVe|LEVANDE LIVe]]* (Hellbillies Records / ESS Engros AS, 6. juni 2014) - livealbum
*30 år på vegen - live 2020-2021 (27. september 2024) - livealbum

### Singler
* «Gamle Bry'n» (1993)
* «Tolleiv» (1995)
* «So som so» (1995)
* «På Ål stasjon» (1996)
* «Drag» (1997)
* «Bra den eg har» (1997 live)
* «Ei krasafaren steinbu»/«Treski blues» (1997 live)
* «Baka ein stein» (1999)
* «Fatølvær» (1999)
* «Verandasol» (1999)
* «By & land» (2001)
* «Sur som rognebær» (2002)
* «Råka tå ei pil» (2004)
* «For sein» (2004)
* «Mikrobølgeliv» (2004)
* «Hallo Telenor» (2007)
* «Mørkemann» (2007)
* «Leite etter lykka» (2010)
* «Den redde» (2010)
* «Reise i lag med deg» (2012)
* «Pille med bråk» (2012)
* «Dirkefri Live» (2014)
* «Søvnlaus» (2016)
* «20 år på vegen» (2016)
* «Natta Norge» (2016)
* «Blå Dag» (2020)
* «Røta Live» (2024)
* «Den Grå Vegen Live» (2024)

### Konsert-DVD

* *Live fra Rockefeller 25. november* 2005 (2006)
* *Live fra Sentrum Scene, 27.-28. november* 2010 (2012)
* *Live fra Rockefeller, 29. november 2013* (2014)

### TV-, radio- og nettkonserter

* *Musikkboksen: Konsert med Hellbillies* (Sendt på NRK i to deler i 2000)
* *Live fra Melhusfestivalen* (Sendt på NRK Nett-TV 2001)
* *Helt i 1000* (Sendt på NRK 2002)
* *Live fra Studio 19* (Sendt på NRK P1 2004)
* *Live fra Studio 19* (Sendt på NRK Nett-TV 2007)
* *Norwegian Wood* (Sendt på NRK Nett-TV 2008)
* *En helt spesiell kveld med Hellbillies (Jubileumskonsert i Oslo Spektrum 24. november 2012)* (Sendt på NRK 2013)
* Lanseringskonsert for *Levande LIVe* (Sendt på VGTV 2014)
* *Live fra Drammen Teater* (Sendt på NRK 2025)

## Priser og utmerkelser
* Spellemannprisen 1993 i klassen roots & country for *Pela stein*
* Nominert til Spellemannprisen 1995 i klassen gruppe for *[[Lakafant]]*
* Målprisen i 2001
* Alf Prøysens Ærespris i 2002
* Buskerud fylkes kulturpris 2003
* Nominert til Spellemannprisen 2004 i klassen country for *[[Niende (album)|Niende]]*
* Årets spellemann under Spellemannprisen 2007 
* Spellemannprisen 2007 i klassen country for albumet *Spissrotgang*
* Gammleng-prisen 2009 i klassen rock/roots.
* Norsk Artistforbunds Ærespris i 2010
* Nominert til Spellemannprisen 2010 i klassen country for *[[Leite etter Lykka]]*
* Nominert til Spellemannprisen 2012 i klassen country for *[[Tretten (Hellbillies-album)|Tretten]]*
* Medaasprisen 2020
* Hedersprisen under Spellemannprisen 2021
* Nominert til Spellemannprisen 2021 i klassen country for *Blå dag*
* Innlemmet i Rockheim Hall of Fame 2023

## Referanser


## Eksterne lenker
* 
* Hellbillies plasseringer på VG-lista
* Hellbillies på MySpace
*  (Forfatter Jon Vidar Bergan)
* 
* Hellbillies hos Groove.no
* 
* 
*